google/wiki40b huggingface dataset:
Mario Capanna

Mario Capanna (lahir 1945) ialah ahli politik dan penulis Itali.
Dilahirkan di Città di Castello, Capanna belajar di Università Cattolica del Sacro Cuore di Milan dan menjadi pemimpin gerakan pelajar Itali pada akhir 1960-an dan awal 1970-an. Pada 1969, beliau diserang oleh pendukung-pendukung Movimento Sociale Italiano Neo-Fascisme.
Capanna menyertai dunia politik pada 1975 menerusi parti politik Proletarian Unity Party (PdUP) yang kemudian bergabung dengan Proletarian Democracy (DP). Beliau merupakan pemimpin yang berkarisma kepada Proletarian Democracy dan justera, dipilih sebagai wakil Proletarian Democracy kepada Italian Chamber of Deputies (1983-1987), dan Parlimen Eropah (1979).
Pada 27 Julai 1987, Capanna meletakkan jawatannya sebagai ketua Proletarian Democracy dan digantikan oleh Giovanni Russo Spena. Kemudian, pada 1989, beliau keluar dari parti tersebut untuk membentuk Rainbow Greens, sebuah parti politik hijau yang baharu.
Capanna kini merupakan Presiden Jawatankuasa untuk Hak Genetik (Committee for Genetical Rights), sebuah persatuan bebas yang mengkhususkan maklumat bioteknologi.
Permainan adu nasib

Permainan adu nasib merujuk kepada jenis permainan yang mana hasilnya sangat dipengaruhi oleh alat perawakan, serta di mana pemain mungkin mempertaruhkan atau tidak wang ataupun apa saja yang bernilai. Alat perawakan yang lazim digunakan termasuklah dadu, gasing, daun terup, roda rolet ataupun bebola bernombor yang dicabut daripada bekas. 
Sebarang bentuk permainan adu nasib yang melibatkan pertaruhan nilai wang adalah judi. Oleh itu, kesemua jenis perjudian adalah permainan adu nasib, tetapi tidak semua permainan adu nasib adalah perjudian.
Perjudian dikenal pasti wujud pada hampir kesemua lapisan masyarakat, walaupun banyak negara telah menguatkuasakan undang-undang larangan judi. Masyarakat pada zaman dahulu menggunakan tulang kambing biri-biri sebagai dadu. Sesetengah orang membentuk tabiat ketagihan berjudi sehingga sanggup mempertaruhkan walaupun makanan, pakaian serta tempat tinggal untuk terus berjudi.
Sesetengah permainan adu nasib mungkin melibatkan pengetahuan kemahiran permainan. Ia adalah benar di mana pemain perlu membuat keputusan berdasarkan pengetahuan yang lepas atau yang tidak lengkap, seperti permainan poker dan blackjack. Perbezaan antara 'nasib' dan 'kemahiran' adalah relevan memandangkan sesetengah negara mengharamkan atau setidak-tidaknya mengawal permainan adu nasib, manakala permainan adu kemahiran pula tidak diharamkan.
Hello Counselor

Hello Counselor (Hangul: 안녕하세요; RR: Annyeonghaseyo) adalah sebuah rancangan hiburan realiti Korea Selatan yang mula ditayangkan pada 22 November 2010. Ia dibarisi pengacara Shin Dong-yup, Lee Young-ja dan Cultwo (Jung Chan-woo, Kim Tae-gyun). Choi Tae-joon menyertai rancangan ini sebagai pengacara dari 29 Ogos 2016 hingga 4 September 2017. Selepas 8 tahun bertugas sebagai pengacara, Jung Chan-woo telah keluar dari rancangan ini selepas siaran 23 April 2018 kerana masalah kesihatan.
Menurut keterangan rasmi rancangan ini melalui KBS, Hello Counselor merupakan sebuah rancangan bual bicara yang memfokuskan kepada orang biasa, tidak mengira umur atau jantina, yang bertujuan untuk merapatkan jurang komunikasi dengan berkongsi cerita tentang kehidupan. Episod baru disiarkan pada setiap hari Isnin di KBS2, dan ditayangkan semula bersama sari kata bahasa Inggeris seminggu kemudian di KBS World pada slot waktu yang sama.

Four Helpers

Pada bulan Januari 2016, KBS mengugut akan mengambil tindakan undang-undang terhadap Shanghai Media Group untuk rancangan mereka berjudul Four Helpers (四大名助), didakwa bahawa rancangan tersebut telah meniru set studio, reka bentuk, format, sistem undian dan pemarkahan rancangan serta aspek-aspek lain rancangan Hello Counselor. Satu kenyataan yang dikeluarkan oleh pihak KBS menuntut penamatan serta-merta rancangan Four Helpers berdasarkan pelanggaran hak penerbitan dan sekiranya siaran diteruskan, pihak KBS akan membabitkan Pentadbiran Penerbitan, Penerbitan, Radio, Filem dan Televisyen Negara Cina dan mengambil tindakan undang-undang.
Kembang Ayun, Pondok Kelapa

Poskod

Poskod yang digunakan di Kembang Ayun adalah 38371. Terdapat 22 buah desa di dalam daerah kecamatan Pondok Kelapa.
15 Rabiulawal

15 Rabiulawal merupakan hari ke tujuh puluh lima dalam kalendar Hijriah.
Sungai Rusa

Sungai Rusa merupakan sungai kecil terletak berhampiran dengan dan Balik Pulau, Pulau Pinang , Malaysia. Airnya mengalir ke Selat Melaka.
Kolej Universiti Teknologi Sarawak

Bangunan

Bangunan ini telah direka menggunakan teknologi yang termoden untuk mengawal sistem lampu LED. UCTS menggunakan double glazing glass panels dan solar panels yang mampu mengurangkan penggunaan elektrik dan sistem air hujan untuk tandas dan pendingin hawa. Taman teknologi juga dibina dengan sebanyak 32 ekar.

Kemudahan

Tempat ini mempunyai sebanyak 17 makmal, 21 kelas, tiga dewan kuliah, lima makmal komputer, perpustakaan tiga tingkat, pusat pembelajaran, gimnasium dan kafeteria. Mereka juga memilih pensyarah dari luar negara untuk memantapkan lagi kualiti pembelajaran.
Bintang Temasek

Bintang Temasek adalah anugerah tertinggi Singapura yang diberikan kepada anggota berseragam dari tentera, polis atau Pertahanan Awam dan diperkenalkan pada 1970.
Bintang Temasek dianugerahkan kepada anggota Angkatan Bersenjata Singapura, Pasukan Polis Singapura atau Angkatan Pertahanan Awam Singapura yang telah menunjukkan sikap gagah berani semasa menghadapi sesuatu peristiwa negara yang getir. Anugerah ini boleh diberikan kepada individu selepas mati atau secara posthumous.
Penerima Bintang Temasek boleh membubuh huruf B.T selepas nama mereka.
Dewan Sultan Ibrahim UTHM

Dewan Sultan Ismail (DSI), Universiti Tun Hussein Onn Malaysia (UTHM) merupakan dewan utama yang terdapat di kampus UTHM, Parit Raja, Batu Pahat, Johor, Malaysia.

Pembinaan

Projek pembinaan dewan ini telah bermula pada 20 September 2010 dan siap pada 30 Ogos 2012. Dewan ini mula beroperasi pada 2 September 2012.

Seni bina

Konsep bangunan berbentuk objek aerodinamik dengan mengambil kira ciri-ciri bangunan Perpustakaan yang terletak bersebelahan dengannya sekaligus memberikan kesan yang baik terhadap rintangan laluan angin. Konsep ini turut dipadankan kepada rupa jata Universiti jika ianya dilihat daripada kedudukan ‘birds eye view’ berdasarkan pelan lantai bangunan .
Selain daripada itu, fasad bangunan ini turut dihiasi dengan rupabentuk senibina Islam dengan wujudnya struktur-struktur berupa gerbang ‘ arches’ yang mencerminkan kesederhanaan dan sekaligus memberikan kesan harmoni bangunan ini terhadap masjid universiti yang terletak bertentangan dengannya.
Bentuk ukiran daun sireh dan bunga lada hitam turut menghiasi ruang dalaman bangunan ini dimana ianya boleh didapati pada ruang lantai dewan serta menjadi hiasan dinding. Corak ini di ambil daripada konsep ukiran eksklusif yang kebanyakkannya digunakan sebagai motif ukiran / corak di negeri Johor.

Pemasyhuran

Istiadat pemasyhuran dewan konvokesyen ini telah disempurnakan oleh Duli Yang Maha Mulia Sultan Ibrahim Ibni Almarhum Sultan Iskandar, Sultan Dan Yang Dipertuan Bagi Negeri Dan Jajahan Takluk Johor Darul Ta’zim selaku Canselor UTHM pada 5 Oktober 2013, sempena Majlis Konvokesyen Ke-13 UTHM. Sejak dari tarikh tersebut dewan ini telah dikenali sebagai Dewan Sultan Ibrahim (DSI).

Kemudahan

Kapasiti dewan utama mampu menampung seramai 3,000 pada satu-satu masa.
A. Aras Bawah i. Dewan utama ii. Dewan banquet iii. Ruang menunggu pelajar iv. Bilik tetamu v. Lobi utama vi. Pentas utama vii. Ruang belakang pentas viii. Tandas ix. Pantri x. Bilik audio visual xi. Tempat letak kenderaan xii. Ruang solat
B. Aras Satu i. Bilik diraja ii. Royal box iii. Tandas iv. Pantri v. Ruang solat

Majlis Konvokesyen

Sebelum terbinanya DSI, Majlis Konvokesyen UTHM telah diadakan di Dewan Tunku Ibrahim Ismail (DTII) yang hanya mampu menampung kapasiti 1,000 orang pada satu-satu masa. Majlis Konvokesyen pertama yang berlangsung di DSI adalah Majlis Konvokesyen Ke-12 yang telah diadakan pada 3 dan 4 November 2012. DSI juga menjadi tempat untuk acara serta aktiviti lain seperti majlis-majlis rasmi, peperiksaan akhir semester, seminar, pameran dan persembahan.
Rancangan Malaysia Ketiga

Rancangan Malaysia Ketiga (RMK3) dijalankan dalam tahun 1976-1980 semasa tempoh Dasar Ekonomi Baru (DEB) berlangsung. RMK3 mempunyai matlamat yang sama dengan RMK2 iaitu membasmi kemiskinan dan menyusun semula masyarakat.

Tumpuan utama

RMK3 masih memberi tumpuan kepada bidang pertanian yang dilihat sebagai salah satu cara untuk merapatkan jurang ekonomi penduduk luar bandar dan penduduk bandar. Rancangan ini menyaksikan pembukaan bandar baru dan pembangunan tanah dipergiatkan antaranya KEJORA, DARA, KETENGAH dan KESEDAR. Bandar-bandar baru ini dibina menjelang akhir tempoh RMK3 iaitu 1980 dan pada masa itu terdapat sebanyak 28 buah bandar baru di kawasan rancangan pembangunan tanah.
Tanaman getah dan kelapa sawit juga telah dipertingkatkan dengan tujuan ekspot.

Kesan

RMK3 berjaya meningkatkan kadar perkembangan ekonomi kepada 8.6% setahun. Keluaran dalam negara kasar (KDNK) juga telah meningkat daripada RM12.308 bilion pada tahun 1970 kepada RM26.88 bilion pada 1980. Kadar pengangguran juga telah jatuh kepada 5.3%.
Penyertaan bumiputera dalam bidang pengurusan teknikal dan kemahiran telah bertambah. Kadar kemiskinan jatuh kepada 29.2% dengan kadar kemiskinan luar bandar jatuh kepada 38% berbanding 59% pada tahun 1970.
Yasmine (filem)

Sinopsis

Cinta bukanlah hal yang mudah, terutama bagi Yasmine (Liyana Yus), pelajar SMA kelas 1 ini. Lelaki pujaannya, Adi, juara silat internasional, sudah kembali lagi ke kotanya namun lelaki pujaannya itu dilihat mendekati Dewi, musuh Yasmine sejak lama.
Kecewa karena tidak masuk sekolah unggul, Yasmine memutuskan untuk mengubah kekecewaannya dan bergabung di kelab silat sekolahnya bersama dua sahabatnya, Ali dan Nadia. Di bawah bimbingan
pelatih silat, Yasmine dan kedua temannya berlatih dengan giat untuk kejuaraan silat peringkat nasional.
Pada mulanya semua aktiviti Yasmine ini disembunyikan dari ayahnya, Fahri. Tapi lambat laun, ayahnya mengetahui semua kegiatan Yasmine. Fahri memutuskan untuk menghentikan aktiviti Yasmine kerana ingin menyelamatkan Yasmine dari kejatuhannya sendiri, meskipun ada rahsia besar yang Fahri simpan dengan kukuh daripada pengetahuan Yasmine.
Samalkota

Demografik 2001

Menurut bancian India pada tahun 2001, Samalkota memiliki bilangan penduduk seramai 53,402. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Samalkota memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
La Verrie

La Verrie ialah sebuah komun di jabatan Vendée di wilayah Pays de la Loire barat Perancis.
Biah

Biah merupakan sebuah mukim di daerah Kadok, Kota Bharu, Kelantan. Biah terletak dalam Parlimen P 026 Ketereh. Mukim-mukim lain di daerah Kadok ialah Perol, Lubok Jambu, Berangan, Tanjong, Jakang, Patek, Kubang Kiat, But, Lachang, dan Buloh Poh. Terdapat sebanyak 131 mukim kesemuanya di jajahan Kota Bharu.
The Way of the Dragon

Plot

Filem ini mengisahkan tentang Tang Lung yang baru saja tiba di Roma untuk membantu sepupunya dalam bisnes restoran. Di sana, mereka dipaksa untuk menjual restoran mereka kepada sindiket, sindiket ini terus memberi supaya mereka mahu menjual dengan murah. Ketika Tang tiba, dia terus memberi bantuan kepada sepupunya supaya dapat mengalahkan sindiket tersebut dan tidak terus memberi ancaman untuk menjual restoran mereka. Bos sindiket tersebut tidak mahu kalah, lalu mengupah jaguh bela diri dari Jepun dan Eropah. Mereka harus berlawan dan mengalahkan Tang, tapi rupanya Tang seorang yang kuat. Dengan mudahnya Tang mengalahkan mereka dan mendengar ada ahli bela diri yang mampu mengalahkan banyak orang dengan mudah iaitu Colt, seorang ahli bela diri  Amerika yang tidak boleh dikalahkan. Akhirnya Colt menentang Tang untuk berdua.
Uclés

Uclés merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Sukarendah

Poskod

Poskod yang digunakan di Sukarendah adalah 42352. Terdapat 12 buah desa di dalam daerah kecamatan Warunggunung.
Kampung Tanjung Buluh

Poskod

Poskod yang digunakan di Kampung Tanjung Buluh, Kuala Lipis, Pahang ialah 27200.
Genting Perangkap

Poskod

Poskod yang digunakan di Genting Perangkap adalah 38575. Terdapat 16 buah desa di dalam daerah kecamatan Air Besi.
Stesen LRT Taman Bahagia

Lokasi

Stesen ini terletak sepanjang Jalan SS 2/3, Petaling Jaya, Selangor. Persimpangan Taman Megah  Lebuhraya Damansara-Puchong terletak kira-kira 300m utara stesen. Kawasan perumahan berdekatan stesen ini adalah SS 2, SS 3, SS 4 dan SS 24 Petaling Jaya. Stesen ini juga terletak berhampiran SMK Taman SEA dan Masjid Aminah al-Muhairi.

Perkhidmatan bas

Bas RapidKL laluan T783, T784 serta bas
PJ City laluan PJ03, PJ04 dan PJ05 berkhidmat di stesen ini.
Sekolah Kebangsaan Bandar Tawau II

Sejarah

Sekolah ini ditubuhkan apabila bilangan murid di Sekolah Kebangsaan Bandar Tawau terlalu ramai.
Sembahyang Kristian

Sembahyang ialah satu amalan yang penting dalam agama Kristian, dan terdapat beberapa bentuk "Sembahyang Kristian".
Sembahyang Kristian itu pelbagai:  ia boleh jadi sembahyang spontan, ataupun dibaca sepenuhnya daripada teks, seperti Kitab Sembahyang Umum (Book of Common Prayer) Anglican.  Sembahyang yang paling biasa di kalangan penganut Kristian ialah "Doa Bapa Kami", yang mengikut Gospel ialah cara Jesus mengajar para pengikutnya bersembahyang. "Doa Bapa Kami" merupakan model buat sembahyang puji-pujian, pengakuan dan permohonan dalam agama Kristian.
Gambaran sembahyang tiga peringkat Kristian adalah seperti berikut:  sembahyang bermula dengan sembahyang lisan, kemudian beralih kepada bentuk yang lebih berstruktur dalam erti kata meditasi, dan kemudian  sampai kepada tahap lapisan-lapisan meditasi.
Terdapat dua keadaan asas buat sembahyang Kristian: korporat (atau awam) dan peribadi (berseorangan).  Sembahyang korporat termasuk sembahyang dalam konteks ibadat yang dibuat beramai-ramai ataupun di tempat-tempat awam.  Sembahyang-sembahyang sedemikian boleh mengambil bentuk sembahyang formal yang tertulis atau sembahyang tak formal yang dilakukan secara spontan (extemporaneous).  Sembahyang peribadi dilakukan dengan individu itu bersembahyang sama ada dengan senyap ataupun kuat dalam sekitaran peribadi.
Sembahyang dapat dilakukan dalam pelbagai konteks ibadat dan mungkin mengambil bentuk berlainan.  Konteks-konteks ini termasuk:
Liturgi:
Sering kelihatan dalam Gereja Katolik.  Ini merupakan sembahyang yang sangat ortodoks.  Dalam Mass Katolik, yang sebenarnya sembahyang dalam bentuk liturgi,  terdapat pembacaan Kitab Bible dan khutbah.
Bukan liturgi:
Sering dilihat dalam Gereja Evangelis,  sembahyang bentuk ini sering tidak menggunakan teks bertulis dan bentuknya lebih tak formal.  Kebanyakan sembahyang sedemikian adalah dilakukan secara spontan.
Berkarisma:
Sering dilihat dalam gereja Gospel.  Bentuk ini merupakan bentuk utama sembahyang dalam Gereja Pentekosta. Acara memuatkan nyanyian dan tarian dan tidak ada struktur yang dapat dilihat.
Serangan Fajar

Plot

Selepas pendudukan Jepun, rakyat Indonesia mula berjuang untuk kemerdekaan, yang berakhir dengan serangan umum pada 1 Mac 1949 ke atas modal yang dipegang oleh Belanda di Yogyakarta, yang dipimpin oleh Suharto. Di tengah-tengah latar belakang dua keluarga menghadapi masalah peribadi mereka sendiri. Temon telah kehilangan bapanya dan hidup dengan neneknya. Sementara itu, bangsawan Romo berjuang untuk republik yang baru lahir, sementara isterinya prihatin terhadap hubungan anak perempuan mereka dengan orang biasa.

Penerbitan

Serangan Fajar diarahkan oleh Arifin C. Noer dan diterbitkan oleh Brigadier Jeneral G. Dwipayana dari rumah produksi PPFN yang beribupejabat di Jakarta. Arifin menulis skrip sendiri dan semasa penerbitan M Soleh Ruslani mengendalikan sinematografi. Filem yang telah disempurnakan disunting oleh Supandi, sementara abang Noer, Embie menyediakan muzik. Antonius Yacobus membintangi Suharto, Dani Marsuni sebagai Temon, dan Amoroso Katamsi sebagai Romo. Barisan pelakon lain termasuk isteri Noer, Jajang, Charlie Sahetapy, dan Suparmi.
Serangan Fajar menggunakan imej wayang tradisional. Cendekiawan Indonesia Donald K. Emmerson mencadangkan bahawa ini adalah untuk mengesahkan kemudian presiden Suharto dan menekankan kepahlawanan cerita.

Keluaran dan sambutan

Serangan Fajar telah dikeluarkan pada tahun 1982. Sebelum mengeluarkan panjangnya berkurangan kepada 120 minit. Mengkaji semula pada tahun 1991, ahli antropologi visual Amerika Karl G. Heider menulis bahawa filem itu adalah "hagiografi ringan" yang menegaskan semula peranan Suharto dalam revolusi, terutamanya Serangan Umum pada 1 Mac 1949. Beliau membandingkannya dengan cara filem Hollywood 1963 PT 109 yang menggambarkan Presiden Amerika Syarikat ketika itu John F. Kennedy dan mendefinisikan semula peranannya dalam tenggelam.
Pada September 1998, empat bulan selepas kejatuhan Suharto, Menteri Penerangan Yunus Yosfiah menyatakan bahawa filem itu merupakan usaha untuk memanipulasi sejarah dan mewujudkan kultus dengan Suharto di pusat. Dua filem lain, Janur Kuning (1980) dan Pengkhianatan G30S / PKI (1984), turut dipengaruhi oleh keputusan itu. Janur Kuning menggambarkan Suharto sebagai wira di sebalik Serangan Umum 1 Mac, sementara Pengkhianatan G30S/PKI menekankan peranan mantan presiden dalam menghentikan dan memusnahkan rampasan Gerakan 30 September pada tahun 1965.
Salinan filem 35 mm bagi filem ini disimpan di Sinematek Indonesia.
Kampung Nenasi Darat

Kampung Nenasi Darat berada dalam negeri Pahang, Malaysia. Ia terletak bersebelahan dengan kampung Nenasi Pantai.
Dehesa de Montejo

Dehesa de Montejo merupakan sebuah kawasan perbandaran di Sepanyol di Palencia, di komuniti autonomi Castile dan León.
Veraval

Demografik 2001

Menurut bancian India pada tahun 2001, Veraval memiliki bilangan penduduk seramai 141,207. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Veraval memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Sorapong Chatree

Penampilan di filem Hong Kong

Pada tahun 1980-an dan awal 1990-an, hak antarabangsa untuk banyak filem yang memaparkan Sorapong diperolehi oleh syarikat-syarikat pengeluaran Hong Kong IFD dan Filmark. Filem-filem itu kemudian diedit dan rakaman baru ditembak (sering memaparkan ninja yang diarahkan oleh Godfrey Ho) untuk menghasilkan filem yang lebih mudah dipasarkan ke pasaran Barat. Pada umumnya, IFD menghasilkan kredit Sorapong dan tidak ada pelakon Thai lain, sementara kredit Filmark hanya pelakon barat, walaupun lebih daripada dua pertiga dari filem ini berasal dari Thailand.
Kampung Guar, Manong

Poskod

Poskod yang digunakan di Kampung Guar, Manong, Perak ialah 33800.
Sekolah Kebangsaan Benut

Sejarah

Sekolah Kebangsaan Benut dibuka pada 14 Januari 1965 sebagai sebuah institusi pendidikan menengah di Pekan Benut. Penubuhan sekolah ini adalah bagi memenuhi keperluan pelajar-pelajar dari kawasan yang berhampiran seperti Sungai Pinggan, Rengit, Ayer Baloi dan Simpang Renggam bagi melanjutkan pelajaran ke peringkat menengah.
Hidden Place

Video muzik

Video muzik ini merupakan kerjasama antara dua kumpulan artis visual, iaitu M/M Paris serta duo jurugambar Inez van Lamsweerde dan Vinoodh Matadin.
Video muzik ini menunjukkan Björk berada di hadapan latar belakang hitam. Video tersebut bermula dengan Björk berdiri kaku dengan mukanya dilindungi rambutnya selama kira-kira 21 saat. Setelah itu, lagu "Hidden Place" mula kedengaran dan rambutnya ditiup angin. Kamera mendekati mukanya sedikit demi sedikit.
Babak seterusnya pula babak utama di dalam video muzik ini, di mana suatu cecair kelihatan keluar dan masuk dari rongga-rongga di muka Björk. Cecair tersebut mula muncul keluar dari mata kanan, seterusnya masuk ke dalam mulut. Selepas itu dari mulut keluar pula cecair berwarna jingga lalu mengalir ke dalam lubang hidung kiri. Kemudian cecair tersebut keluar dari mata kiri, mengalir ke dalam mulut. Sejurus selepas itu, suatu cecair berwarna hitam muncul dari mulut, di mana ia terbahagi kepada setengah bahagian - setengah mengalir ke dalam lubang hidung kanan, sementara setengah lagi mengalir di luar hidung. Kemudian seluruh kitaran tersebut bermula lagi.
Di samping itu, terdapat juga babak menunjukkan imej Björk di dalam mulutnya serta lembaga berbentuk rahim muncul secara tiba-tiba dari mulutnya.
M/M Paris sebelum ini pernah bekerja bersama Björk di mana beliau telah menyuruh mereka untuk mereka kulit bagi DVD beliau, Volumen, di mana M/M Paris juga telah bekerjasama bersama Inez & Vinoodh.
Ankershagen

Ankershagen merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Bendera Hungary

Bendera negara Hungary adalah bendera dengan tiga warna yang dibahagi menjadi tiga bahagian secara mendatar (horizontal). Warnanya adalah merah, putih dan hijau.
Bendera ini menjadi bendera rasmi Hungary sejak 1 Oktober 1957.
Auli'i Cravalho

Kehidupan awal

Cravalho dilahirkan di Kohala, Hawaii. Beliau berketurunan Cina, Hawaii, Portugis, Ireland, dan Puerto Rico.  Pada ketika beliau meraih puncak kemasyhuran, beliau tinggal di Mililani, Hawaii bersama ibunya, dan merupakan pelajar baru di Sekolah Kamehameha kampus Kapālama.

Kerjaya

Cravalho telah menyatakan bahawa pada mulanya dia tidak akan mengikuti ujibakat Moana kerana "sudah ada banyak penyerahan hebat di YouTube". Walau bagaimanapun, ejen bakat Oahu menemuinya di pertandingan amal dan menggalakkannya untuk uji bakat untuk peranannya. Syarikat Walt Disney telah menyatakan bahawa Cravalho adalah orang terakhir yang diujibakat daripada beratus-ratus pelakon. Pada Februari 2017, ia telah diumumkan yang beliau telah membintangi episod pengenalan drama NBC Rise, yang akan disirikan pada 4 Mei 2017.
Munir Said Thalib

Munir Said Thalib (lahir di Malang, Jawa Timur, Indonesia, 8 Disember 1965 – meninggal di Singapura, 7 September 2004 pada umur 38 tahun) lebih mesra dikenali secara ringkas sebagai "Munir". Beliau ialah seorang aktivis yang menentang rasuah dan hak asasi manusia yang terkenal daripada Indonesia. Pada tahun 2004, beliau telah meninggal dunia kerana dibunuh semaa dalam perjalanan ke Universiti Utrecht untuk menerima ijazah sarjana di dalam undang-undang antarabangsa dan hak asasi manusia.

Kerjaya sebagai aktivis politik

Munir dilahirkan dalam keluarga berketurunan Arab dan Jawa. Beliau belajar hukum di Universiti Brawijaya di Malang, Jawa Timur dan kemudian beliau telahpun memulakan kerjaya beliau sebagai pegawai bantuan perundangan di bandar Surabaya. Beliau telah menjadi satu juru kempen yang terkemuka dari Indonesia dan tidak takut berdepan dengan sebarang ugutan, termasuk diancam meninggal. Beliau mempersalahkan ketenteraan Indonesia daripada pelanggaran hak asasi manusia dalam Timor Timur berserta provinsi lain seperti Aceh dan Papua dan juga mempersalahkan mereka kerana mempunyai peran dalam satu rangkaian jenayah dalam kegiatan pembalakan hutan yang menyalahi undang-undang berserta kegiatan penyeludupan dadah.
Tangan beliau pernah mendapat keretakan semasa cuba menyelamatkan seorang buruh warga emas dari dibelasah oleh pihak keselamatan.
Beliau adalah seorang pengasas Suruhanjaya Untuk Orang Hilang Dan Mangsa Tindakan Keganasan (KONTRAS). Dia mempunyai kedudukan untuk kali terakhir sebagai Pengarah Eksekutif daripada satu pertubuhan bernama IMPARSIAL yang merupakan satu pertubuhan bukan kerajaan HAM dari Indonesia.
Pada tahun 2001, semasa menyiasat peranan Kopassus dalam kejadian penculikan, terdapat satu bungkusan yang mengandungi bom yang dihantar ke rumah beliau.